laion/Wikipedia-Exotic huggingface dataset:
ურის ზიქურათი

დიდი ზიქურათი ურში (ეტემენიგურუს ზიქურათი) — ძველი შუამდინარეთის ქალაქ ურში საუკეთესოდ შემონახული სატაძრო კომპლექსი. აგებულია ძვ. წ. XXI საუკუნეში (დაახლოებით ძვ. წ. 2047 წელს) ადგილობრივი მეფეების ურ-ნამუსა და შულგას მიერ, ეკიშნუგალის სიწმინდე, მთვარის ღმერთის ნანას პატივსაცემად. გადაკეთებულია მრავალჯერ. ახალბაბილონური სამეფოს ხანაში ტაძარი მნიშვნელოვნად გააფართოვა მეფე ნაბონიდმა. ზიქურათის მშენებლობა მიმდინარეობდა ურის მესამე დინასტიის ხანაში, როდესაც აქადელთა და გუთიელთა თავდასხმების შემდეგ აღადგინეს ადგილობრივი სახელმწიფოებრიობა. ზიქურათი იყო არა მხოლოდ სალოცავი ტაძარი, არამედ, ასევე,საზოგადოებრივი დაწესებულება, არქივი და სამეფო სასახლე. მისი ყველაზე მაღალი ადგილიდან, როგორც ხელის გულზე ისე ჩანდა მთელი ქალაქი. ზიქურათი წარმოადგენდა 20 მეტრიან აგურის შენობას. ის იყო 210მ. ფუნდამენტზე აღმართული სამი სხვადასხვა ფართობის თავწაკვეთილი პირამიდა. შენობა აგებული იყო მთლიანად გამომწვარი თიხის აგურით, ხოლო ზედაპირი წინასწარ ბიტუმით მოპირკეთებული აგურით. სამი მრავალსაფეხურიანი კიბე ( ერთი ცენტრალური ციცაბო და ორი გვერდითი) ერთდებოდა შენობის ზედა დანაშენზე, რომელიც წარმოადგენდა მთვარის ღმერთის — ნანას სალოცავს. ზედა სართული წარმოადგენდა, აგრეთვე, ტერიტორიას ვარსკვლავებზე დაკვირვებისთვის. კედლებს შიგნით მდებარეობდა მრავალი საცხოვრებელი ოთახი ქურუმებისა და ტაძრეულისათვის. ზედა მინაშენი არ არის შემონახული. ნაგებობის პირველი მკვლევარი ლეონარდ ვული ვარაუდობდა, რომ ეს კიბეები ძველად დაფარული იყო მწვანე ნარგავებით, რათა მთელი ეს მთა მოსახლეობის თვალში გამოჩენილიყო, როგორც ალუვიური დაბლობი წმინდა მთაზე. ურის ზიქურათი წარმოადგენს ძველი შუამდინარეთის ძეგლთა კარგად შესწავლილ სახეობას. არ არის გამორიცხული, რომ ეტემენიგურუს აღნიშნული ზიქურათი ან მისი მსგავსი რომელიმე ზიქურათი წარმოადგენდა ბიბლიაში აღწერილი ბაბილონის გოდოლის პროტოტიპს. XX საუკუნეში ბრიტანეთის მუზეუმიდან ლეონარდ ვულის ექპედიციამ მრავალსაუკუნოვანი მტვრისაგან გაწმინდა ზიქურათი, რომლის შემდეგ ის აღდგენილ იქნა.ზიქურათის ეზოში ვულმა აღმოაჩინა ტაძრის არქივის ნარჩენები — სავაჭრო ინორმაციის შემცველი თიხის ფირფიტები, რომელშიც აღწერილი ქურუმები იყვნენ მთვარის ღვთაების მსახურები. XXI საუკუნის ზღურბლზე ძეგლი შეეჯახა ახალ გამოცდებს. სადამ ჰუსეინმა გასცა ბრძანება აღეგდინათ შენობის ფასადი და მონუმენტური კიბე, რამაც დაამახინჯა მისი სახე. ამჟამად, ზიქურათიდან სამხრეთ-დასავლეთით 2 კმ-ში მდებარეობს ამერიკული ავიაბაზა „ალი“. ძეგლის სიახლოვეს მდებარეობს მეფე ნაბუქოდონოსორ II-ის სასახლის ნანგრევები, ხოლო ზიქურათთან მდებარე უახლოესი ქალაქია — ნასირია. ზიქურათი ბაბილონის გოდოლი ბაბილონი აქადის იმპერია ნაბუქოდონოსორ II ერაყის ანტიკური წარსული მესოპოტამია Вулли Л. Ур халдеев. — М.: Издательство восточной литературы, 1961. — 254 с. — (По следам исчезнувших культур Востока). — 25 000 экз. Mitchell T. C. Biblical Archaeology: Documents from the British Museum. Cambridge University Press, 1988. P. 25. Leick G. A Dictionary of Ancient Near Eastern Architecture. ISBN 0-415-00240-0. P. 230.
ვიშეგრადი (მრავალმნიშვნელოვანი)

ვიშეგრადი შეიძლება აღნიშნავდეს: ვიშეგრადი – სოფელი ბულგარეთში. ვიშეგრადი – სოფელი უნგრეთში. ვიშეგრადი – ქალაქი ბოსნია და ჰერცეგოვინაში. ვიშეგრადული ჯგუფი – ცენტრალური ევროპის ოთხი ქვეყნის კავშირი, ესენია: ჩეხეთი, უნგრეთი, პოლონეთი და სლოვაკეთი. ვიშეგრადის ხიდი – თერთმეტთაღიანი ქვის ხიდი ბოსნია და ჰერცეგოვინაში. ვიშგოროდი - ქალაქი უკრაინაში.
Fashion (დეივიდ ბოუის სიმღერა)

„Fashion“ — სიმღერა დეივიდ ბოუის 1980 წლის ალბომიდან Scary Monsters (and Super Creeps). გამოიცა ამ ალბომი მეორე სინგლის სახით და, როგორც „Ashes to Ashes“-ს, ახლდა წარმატებული მუსიკალური ვიდეო. Fashion (ბოუი) – 3:23 Scream Like a Baby (ბოუი) – 3:35 სინგლის იაპონურ ვერსიაში B-გვერდია „It's No Game (No. 1)“. ↑ Roy Carr & Charles Shaar Murray (1981). Bowie: An Illustrated Record: pp.113-114 ↑ Nicholas Pegg (2000). The Complete David Bowie: pp.75-76
ვიშეგრადი (ბოსნია და ჰერცეგოვინა)

ვიშეგრადი (სერბ. Вишеград, Višegrad [ʋǐʃɛɡraːd]) — ქალაქი და მუნიციპალიტეტი აღმოსავლეთ ბოსნია და ჰერცეგოვინაში, მდინარე დრინაზე, სერბთა რესპუბლიკის ტერიტორიული ერთეული. ვიშეგრადი მდებარეობს გორაჟდედან უჟიცესკენ მიმავალ გზაზე. ქალაქში არის ოსმალური ხანის მეჰმედ-ფაშას ხიდი, რომელიც შესულია იუნესკოს კულტურულ მემკვიდრეობის ძეგლთა სიაში და რომელსაც პოპულარობა მოუტანა ნობელის პრემიის ლაურეატის ივო ანდრიჩის რომანმა — „ხიდი დრინაზე“. ბოსნიის ომის დროს ქალაქი იყო ერთ-ერთი ეთნიკური წმენდის ადგილი, სადაც ბოსნიელმა სერბება ძალა გამოიყენეს ბოსნიელების წინააღმდეგ და გაწმინდეს ის ბოსნიელი მოსახლეობისგან, რომლებიც მანამდე იქ უმეტესობას წარმოადგენდნენ. ვიშეგრადი სამხრეთ სლავურ დიალექტებზე აღნიშნავს „ზემო ქალაქს/ციხეს“. Višegrad, ტურისტული მეგზური ვიკივოიაჟზე Official presentation of Tourist organization of Visegrad (ინგლისური) Visegrad24.info (ინგლისური) War Crimes in Visegrad (ბოსნიური) დაარქივებული 2017-09-20 საიტზე Wayback Machine. Genocide in Visegrad (ინგლისური)
უნგრეთის დროშა

უნგრეთის სახელმწიფო დროშა — უნგრეთის ეროვნული სიმბოლო გერბთან და ჰიმნთან ერთად. დღევანდელი დროშა მიღებულ იქნა 1989 წლის 23 ოქტომბერს. დროშის მართკუთხა პანელი სამი ჰორიზონტალური ზოლისგან: შუა — წითელი, შუა — თეთრი და ქვედა — მწვანე. დროშის პროპორცია — 2:3-ზეა. დროშის ფერები: წითელი — უნგრელი პატრიოტების მიერ დამოუკიდებლობისთვის ბრძოლაში დაღვრილი სისხლი. თეთრი — მორალური სიწმინდე და უნგრელი ხალხის დიდგვაროვნული იდეალები. მწვანე — უკეთესი მომავლის იმედი. უნგრეთის დროშა 1867–1918 წლებში, როცა ავსტრო-უნგრეთის ნაწილი იყო. უნგრეთის საბჭოთა რესპუბლიკის დროშა 1919 წელს. უნგრეთის დროშა 1920–1946 წლებში, უნგრეთის გერბთან ერთად. უნგრეთის დროშა 1946–1949 წლებსა და 1956–1957 წლებში უნგრეთის გერბთან ერთად. უნგრეთის დროშა 1949–1956 წლებში, რაკოსის კომუნისტურ გერბთან ერთად. დროშა, რომელშიც ამოჭრილი იყო რაკოსის კომუნისტური გერბი, გახდა უნგრეთის 1956 წლის რევოლუციის სიმბოლო. უნგრეთის დროშა 1957 წელს. რეგენტების ალამი 1920–1944 წლებში. პრეზიდენტის ალამი
შიგნიკახეთი

შიგნიკახეთი, შიგა კახეთი მდებარეობს ალაზნის ხეობაში. იგი ჩრდილოეთიდან, ჩრდილო-დასავლეთიდან და სამხრეთ-დასავლეთის მხარეებიდან შემორკალულია კავკასიონისა და ცივგომბორის მთებით, ხოლო სამხრეთ-აღმოსავლეთით ის გაშლილია. მთებისაგან წარმოქმნილი რკალი მდინარე ალაზნის ქვემო წელში თანდათან შორდებიან ერთიმეორეს და ამის შედეგად შიგა კახეთი კონფიგურაციით მოგვაგონებს სამკუთხედს, რომლის წვერი მიმართულია ჩრდილოეთისაკენ და ფუძე სამხრეთ-აღმოსავლეთისაკენ. ამ სამკუთხედის სიმაღლე 110 კილომეტრია ხოლო სიგანე ფუძესთან – დაახლოებით 40 კილომეტრი. საერთოდ შიგა კახეთი წარმოადგენს კავკასიონისა და ცივგომბორის მთების დაქანებას, რომელიც თანდათან ვაკდება და დასერილია ხევებით. შიგა კახეთის მთიანი ნაწილი უკავია ალპურ მდელოებს, რომლებიც თანდათან იცვლება ტყის ზონით. ამ უკანასკნელს მოსდევს მცირე ფერდობები, სადაც უმთავრესად განლაგებულია მაღალხარისხოვანი ღვინოების მომცემი ვენახები. ფერდობების ზონის შემდეგ ვაკე ადგილებია, სადაც მეტწილად დგება ორდინარული ღვინოები. ვაკის უდიდესი ნაწილი დაკავებულია მარცვლეული კულტურითა და სათიბებით.
Blackmore's Night

Blackmore's Night — ბრიტანულ/ამერიკული ტრადიციული ფოლკ-როკის შემსრულებელი ჯგუფი, რომელიც ჩამოყალიბდა 1997 წელს. მისი წევრები არიან რიჩი ბლეკმორი (აკუსტიკური და ელექტრო გიტარა) და კენდის ნაითი (ვოკალი, ტექსტების ავტორი და ინსტრუმენტალისტი). სულ, გამოშვებული აქვთ 9 სტუდიური ალბომი. უკანასკნელი, Dancer and the Moon, გამოვიდა 2013 წელს. სტუდიოური ალბომები Shadow of the Moon (1997) Under a Violet Moon (1999) Fires at Midnight (2001) Ghost of a Rose (2003) The Village Lanterne (2006) Winter Carols (2006) Secret Voyage (2008) Autumn Sky (2010) Dancer and the Moon (2013) შეგიძლიათ იხილოთ მედიაფაილები თემაზე „Blackmore's Night“ ვიკისაწყობში. კენდის ნაითის ოფიციალური საიტი. რიჩი ბლეკმორის ოფიციალური საიტი.
დარანი

დარანი — მიწისქვეშა ნაგებობა, გავრცელებული იყო შუა საუკუნეების საქართველოში. დარანი არის „კლდეში, ანუ მიწას ქვეშ შესასვლელი. დარანად ითქმის სახლი მიწას ქვეშ ნაგები, გინა მიწა და კლდე შეთხრილი უჩინრად“. წარმოადგენს ლოდებით ამოყვანილ, ქვის სქელი ფილებით გადახურულ უქვითკირო ნაგებობათა სისტემას, რომელიც შედგება დახლართული გასასვლელ-გამოსასვლელებისა და სხვადასხვა ზომის სათავსებისგან. დარანს სხვადასხვა მიმართულებით მრავალი განშტოება აქვს. ერთი შტო აუცილებლად წყალთან არის დაკავშირებული, დანარჩენები, რომელთა სიგრძე ზოგჯერ ასობით კმ-ს აღწევს,— ციხესიმაგრეებთან, მეზობელ სოფლებთან, ტყესთან ან გზებთანაა შეერთებული. დარანის შესასვლელი მოფარებულ, ძნელად მისადგომ ადგილებშია მოწყობილი და ჩვეულებრივ, აღმოსავლეთისკენაა მიმართული. საფრთხის დროს დარანს თავს აფარებდა მოსახლეობა, მისი საშუალებით შეიძლებოდა ფარულად გადაადგილება, მებრძოლების გადაყვანა, მოულოდნელი თავდასხმა მტერზე, ჩასაფრება, დაზვერვა-თვალთვალი. ნიმუშად გამოდგება ნასოფლარ დუმეილის (სოფელ აგარის მახლობლად - ახალციხის მუნიციპალიტეტი) დარანები მესხეთში. მესხეთ-ჯავახეთში დარანები მიკვლეულია აგრეთვე ზედა თმოგვისა და ვარძიის მახლობლად, ბერთყანაში, ხიზაბავრაში, აწყვიტაში და სხვაგან (ყველა ასპინძის მუნიციპალიტეტი). ენციკლოპედია „საქართველო“ ტ. 2, გვ. 317, თბ. 2012.
სოლომონ ყუბანეიშვილი

სოლომონ ყუბანეიშვილი ( დ. 9 ნოემბერი, 1901, შუამთა, ვანის მუნიციპალიტეტი — გ. 17 მარტი, 1986, თბილისი) — ქართველი ლიტერატურათმცოდნე, ფილოლოგიის მეცნიერებათა დოქტორი (1962), პროფესორი, მეცნიერების დამსახურებული მოღვაწე (1969). სოლომონ ივლიანეს ძე ყუბანეიშვილი დაიბადა 1901 წლის 9 ნოემბერს ქუთაისის მაზრის სოფელ შუამთაში. დაამთავრა თბილისის სახელმწიფო უნივერსიტეტის ფილოლოგიის ფაკულტეტი (1928). სხვადასხვა დროს მუშაობდა თბილისის სახელმწიფო უნივერსიტეტში, ბათუმის, თელავის პედაგოგიურ ინსტიტუტებში. 1942 წლიდან იყო საქართველოს სსრ მეცნიერებათა აკადემიის შოთა რუსთაველის სახელობის ქართული ლიტერატურის ისტორიის ინსტიტუტის მეცნიერ–თანამშრომელი, შემდეგ (1948-1979) ამავე ინსტიტუტის ტექტოლოგიის განყოფილების ხელმძღვანელი. მოღვაწეობა დაიწყო 1928 წლიდან. მისი კვლევის ობიექტია უპირატესად ძველი ქართული მწერლობა. ყუბანეიშვილმა შეადგინა და გამოსცა „ძველი ქართული ლიტერატურის ქრესტომათია“ (1949), გამოაქვეყნა "ვეფხისტყაოსნის" ხელნაწერთა ვარიანტები (1960). აღსანიშნავია მისი ნაშრომები: „დავით გურამიშვილი ქართულ ჰუსართა პოლკში“ (1955), „რამდენიმე ნაკვეთი „ვეფხისტყაოსნის“ ბეჭდვის ისტორიიდან“ (1966, 1973, 1975) და სხვა. დიდი ამაგი დასდო ვაჟა-ფშაველას ცხოვრებისა და შემოქმედების შესწავლას. ავტორია წიგნებისა: „ვაჟა–ფშაველას ცხოვრებისა და შემოქმედების მატიანე“ (1940), „ცხოვრება ვაჟა–ფშაველასა“ (1961). დაჯილდოებულია „საპატიო ნიშნის“ ორდენით და მედლებით. ქართული საბჭოთა ენციკლოპედია, ტ. 10, თბ., 1986. — გვ. 660. სოლომონ ყუბანეიშვილი — ბიოგრაფიული ლექსიკონი, nplg.gov.ge
დგიმი

დგიმი — ჰორიზონტალური საქსოვი დაზგის მუშა ნაწილი, ქსლის ძაფების ამწევ-დამწევი. ქართულ-ხალხურ ჰორიზონტალურ ანუ დგიმ-სავარცხლიან საქსოვ-დაზგებში ქსოვისას უმთავრესად ორ (წინა და უკანა) დგიმს იყენებდნენ. დგიმებს სოფლად თვითონ მქსოველი ქალები „ამოასხამდნენ“ ე.წ. სადგიმე ფიცარზე კანაფის მკედით. საქსოვ დაზგაზე ჩამოკიდებული წყვილი დგიმის თვლებში მქსოველი გაატარებდა: წინა დგიმში კენტ, უკანაში — ლუწ ძაფებს, რითაც ჰორიზონტალურად დაგებული ქსელი ორ ფენად იყოფოდა. ქსოვის დროს მქსოველს ფეხები დგიმზე გამობმულ საფეხურებში ჰქონდა გაყოფილი. ფეხის დაწევით დგიმი ძირს დაიწევდა და ქსელი ორად გაიყოფოდა. ხალხურ ფეიქრობაში ამას ქსლის „უბის“ (რაჭა), „ქირცის“ (ხევსურეთი) ან „ხიფხას“ (ხევი) მოყვანა ეწოდებოდა. ქსოვის დროს ასეთი დგიმი მალე ცვდებოდა და ქსლის 2-3 ამოჭრის შემდეგ მქსოველს ახლით უნდა შეეცვალა. ჩაჩაშვილი, გ. ენციკლოპედია „საქართველო“ ტ. 2, გვ. 344-345, თბ. 2012 წ.
დე ბუა

დე ბუა (ლათ. de Boyx) — XIII საუკუნის დასაწყისის ჯვაროსანი რაინდი. ვატიკანის ფონდში დაცულია დე ბუას საინტერესო წერილი საფრანგეთის ქალაქ ბეზანსონის არქიეპისკოპოსის ამადე დეტრემლესადმი, რომელშიც მოხსენიებულია ქართველთა მეფის ლაშქრობა მუსულმანთა წინააღმდეგ და გარდაცვლილი დედოფლის თამარის ნეშტის იერუსალიმში დაკრძალვის განზრახვა. წერილის ავტორი de Boyx შესაძლოა იყოს იგივე ჟილბერ დე ბუა (Gilbert de Boi), ფრანგი რაინდი, რომელიც ცნობილია 1221 წლით დათარიღებული ერთ-ერთი დოკუმენტიდან. დე ბუას წერილი დაწერილი უნდა იყოს 1220-22 წლებში (შ. ლომსაძე). წერილის ლათინური ტექსტი პირველად 1893 წელს გამოაქვეყნა რ. რერიხტმა. საქართველოში წერილის ლათინური ტექსტიც და თარგმანიც (ა. ურუშაძე) პირველად დაიბეჭდა 1974 წელს ვ. ჩაჩანიძის წიგნში „პეტრე იბერიელი და ქართული მონასტრის არქეოლოგიური გათხრები იერუსალიმში“. ფრანგი რაინდი წერს, რომ ვიღაც ქრისტიანები იბერიიდან, რომელთაც გეორგენებს (ქართველებს) უწოდებენ, ღვთის შემწეობით შეგონებულნი, უთვალავი მეომრით უშიშრად აღსდგნენ ურწმუნოთა წინააღმდეგ, აიღეს მათი 300 ციხესიმაგრე და 9 დიდი ქალაქი... სახელგანთქმული მათი თექვსმეტი წლის მეფე, მსგავსია ალექსანდრესი (მაკედონელის) შემართებითა და მოკრძალებულობით, რწმენით კი — არა. ამ ახალგაზრდას მოაქვს დედამისის — უძლიერესი დედოფლის თამარის (ლათ. regina potentissima Thamar) ძვლები, ვინაიდან (თამარს) მისთვის სიცოცხლეში ანდერძად დაუტოვებია, როცა მოკვდებოდა, მისი ძვლები იერუსალიმში წაეღოთ და უფლის საფლავის ახლოს დაეკრძალათ. დედის სურვილის ღრმად პატივისმცემელს, მას გადაუწყვეტია დანაბარების აღსრულება და დედის ნეშტის წმინდა ქალაქში დამარხვა ურწმუნოთა ნება-სურვილის მიუხედავად“. ზოგიერთი მეცნიერის — ს. კაკაბაძის, შ. ამირანაშვილის — მოსაზრებით, ეს ახალგაზრდა მეფე ლაშა-გიორგია და შესაძლოა, თამარ მეფის ნეშტი მართლაც იერუსალიმში იყოს დაკრძალული. ვატიკანის ფონდებში დაცულმა ცნობამ დიდად შეუწყო ხელი არქეოლოგიური გათხრების დაწყებას 1946 წელს იერუსალიმში, იორდანიის უდაბნოში ვ. კორბოს ხელმძღვანელობით, რასაც შედეგად მოჰყვა V საუკუნის ქართული ტაძრის უძველესი ქართული წარწერის და კულტურის უძვირფასესი ძეგლების აღმოჩენა (1952). ენციკლოპედია „საქართველო“, ტ. 2, თბ., 2012. — გვ. 345. Regesta regni Hierosolymitani, 1097-1291, ed. Reinhold Röhricht. Innsbruck, 1893; reprint New York, 1960, no. 868, pp. 233-4.
21 ივნისი

21 ივნისი — გრიგორიანული კალენდრის 172-ე დღე (ნაკიან წლებში – 173-ე დღე). წლის ბოლომდე დარჩენილია 193 დღე. 1621 : 27 ჩეხი მთავარი სიკვდილით დასაჯეს პრაღის მთავარ მოედანზე თეთრის მთის ბრძოლის ბოლოს. 1633 : გალილეო გალილეი ინკვიზიციის სასახლის ციხეში მოათავსეს. 1749 : ჰალიფაქსი, ნოვა-სკოტია, დაარსდა. 1788 : ნიუ-ჰემპშირი გახდა აშშ-ს მე-9 შტატი. 1824 : საბერძნეთის ბრძოლა დამოუკიდებლობისთვის: ეგვიპტის ჯარებმა ფსარა აიღეს ეგეოსის ზღვაში. 1893 : პირველი ე.წ. „ეშმაკის ბორბალი“ წარმოადგინეს ჩიკაგოს გამოფენაზე. 1898 : გუამი აშშ-ის ტერიტორია გახდა. 1909 : რუსულ-ბალტიურ ქარხანაში ააწყვეს პირველი რუსული სერიული ავტომობილი „რუსო-ბალტ“-ი 1913 : 18 წლის ჯორჯია ბროდვიკი გახდა პირველი ქალი რომელმაც შეასრულა პარაშუტით ხტომა აეროპლანიდან. 1925 : მოსკოვში პირველი ტაქსი გამოჩნდა - რენოს მარკის 16 ავტომობილი. 1940 : მეორე მსოფლიო ომში საფრანგეთი გერმანიას დანებდა. 1945 : მეორე მსოფლიო ომი - ოკინავის ბრძოლა დამთავრდა. 1948 : ხმის ჩამწერმა კომპანია კოლუმბია რეკორდსმა „Columbia Records“ გამოუშვა ხანგრძლივი ჟღერადობის ვინილის ფირფიტა რომლის ორივე მხარეს შესაძლებელი იყო 23 წუთი მუსიკის ჩაწერა. გერმანიის ფედერაციულ რესპუბლიკაში მიმოქცევაში შევიდა ახალი გერმანული მარკა. 1977 : მენახემ ბეგინი ისრაელის მეექვსე პრემიერ-მინისტრი გახდა. 1994 : ქართულ-აფხაზური კონფლიქტის ზონაში დამოუკიდებელ სახელმწიფოთა თანამეგობრობის სამშვიდობო მანდატით განლაგდა რუსული სამხედრო კონტინგენტი. 2002 : მსოფლიო ჯანდაცვის ორგანიზაციამ ევროპა პოლიოსგან განთავისუფლებულად გამოაცხადა. 2004 : კოსმოსში გაფრინდა პირველი კერძო კოსმოსური ხომალდი „SpaceShipOne“  2006 : პლუტონის ახლად აღმოჩენილ თანამგზავრებს ნიქსი და ჰიდრა დაარქვეს. 2019 : თანზილა ნარბაევა უზბეკეთის სენატის პირველი ქალი ხელმძღვანელი გახდა. 1002 : ლეო IX — რომის პაპი 1049-1054 წლებში. 1840 : წერეთელი, აკაკი — ქართველი პოეტი, საზოგადო მოღვაწე (გ.1915) 1905 : სარტრი, ჟან-პოლ — ფრანგი ფილოსოფოსი (დ.1980) 1935 : საგანი, ფრანსუაზ — ფრანგი მწერალი (გ.2004) 1986 : ლანა დელ რეი — ამერიკელი პოპ მომღერალი 1997 : რებეკა ბლეკი — ამერიკელი პოპ მომღერალი 1652 : ჯოუნზი, ინიგოუ — ინგლისელი არქიტექტორი. 1908 : რიმსკი-კორსაკოვი, ნიკოლოზ — რუსი კომპოზიტორი 1970 : სუკარნო — ინდონეზიის პრეზიდენტი 1974 : ასტაუროვი, ბორის — საბჭოთა ბიოლოგი-ციტეგენეტიკოსი 1978 : ალექსი-მესხიშვილი, ვლადიმერ — ქართველი არქიტექტორი 2012 : რამაზ შენგელია — ქართველი ფეხბურთელი მსოფლიო: იოგას და სკეიტბორდინგის საერთაშორისო დღე. დანია - გრელანდია: ნაციონალური დღე. კანადა - აბორიგენების დღე აშშ - ნიუ-ჰემპშირის დღე ჩინეთი - დრაკონის ნავების ზეიმი. საფრანგეთი - მუსიკის ზეიმი. რუსეთი - შინაგან საქმეთა სამინისტროს, კინოლოგიური ქვედანაყოფების დღე. მართლმადიდებელი ეკლესია აღნიშნავს შემდეგი წმინდანების ხსენების დღეს: თევდორე მღვდელი თეოდორე სტრატილატი ღირსი ეფრემი ზოსიმე ფინიკიელი პავლე კაიუმელი ღირსი მელანია ღირსი აფრე ღირსი ნავკრატიუსი სხვა თვეები
დედაკაცების ფერხული

დედაკაცების ფერხული — უძველესი ქართული ხალხური ცეკვა, ქალთა ფერხული, რომელიც სრულდებოდა სამხმიანი სიმღერის თანხლებით. დათვის სამოსელში გამოწყობილი „დათო-ბერიკა“ ქალთა ფერხულში ჩადგებოდა და ასრულებდა სიმღერის შინაარსის შესაბამის მოძრაობებს. მეფერხულე დედაკაცები წრეში იმწყვდევდნენ დათვისნიღბიან მამაკაცს, უმღეროდნენ მას და აიძულებდნენ განესახიერებინა სიმღერის ტექსტი. ბერიკა ხშირად ტექსტისგან დამოუკიდებელ, იმპროვიზებულ მოძრაობებსაც აკეთებდა, რის გამოც დედაკაცები დაირცხვენდნენ და წივილ-კივილით დაიშლებოდნენ. ცეკვას ზოგჯერ დათოსაც უწოდებდნენ. თათარაძე ა., ენციკლოპედია „საქართველო“, ტ. 2, თბ., 2012. — გვ. 347.
თამარ ქველიძე

თამარ ქველიძე (დ. 17 აგვისტო, 1990) — ქართველი ფეხბურთელი. პოზიციით მცველი. თამაშობს საფეხბურთ კლუბ „კარლსრუესა“ და საქართველოს ქალთა ეროვნულ ნაკრებში. ↑ Profile in UEFA's website
აფონიხა (ხაროვსკის სასოფლო დასახლება)

აფონიხა (რუს. Афониха) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ხაროვსკის სასოფლო დასახლების შემადგენლობაში, მოსახლეობა 2002 წლის მონაცემებით 2 ადამიანს შეადგენდა. ხაროვსკის რაიონის დასახლებული პუნქტები აფონიხა[მკვდარი ბმული] — ვოლოგდის ოლქის დასახლებული პუნქტების რეესტრი ↑ 2002 წლის აღწერის შედეგები: ცხრილი 2С. М.: რუსეთის სახელმწიფო სტატისტიკის ფედერალური სამსახური, 2004.
ბარანიხა (ხაროვსკის რაიონი)

ბარანიხა (რუს. Бараниха) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ხაროვსკის სასოფლო დასახლების შემადგენლობაში, მოსახლეობა 2002 წლის მონაცემებით 270 ადამიანს შეადგენდა. ხაროვსკის რაიონის დასახლებული პუნქტები ბარანიხა[მკვდარი ბმული] — ვოლოგდის ოლქის დასახლებული პუნქტების რეესტრი ↑ 2002 წლის აღწერის შედეგები: ცხრილი 2С. М.: რუსეთის სახელმწიფო სტატისტიკის ფედერალური სამსახური, 2004.
ბეკრენიხა

ბეკრენიხა (რუს. Бекрениха) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ხაროვსკის სასოფლო დასახლების შემადგენლობაში, 2002 წლის მონაცემებით სოფელში აღარავინ ცხოვრობდა. ხაროვსკის რაიონის დასახლებული პუნქტები http://vologda-oblast.ru/ru/government/municipalities/atu/index.php?okato_15=19+252+840+058[მკვდარი ბმული] — ვოლოგდის ოლქის დასახლებული პუნქტების რეესტრი ↑ 2002 წლის აღწერის შედეგები: ცხრილი 2С. М.: რუსეთის სახელმწიფო სტატისტიკის ფედერალური სამსახური, 2004.
ბელენიცინო

ბელენიცინო (რუს. Беленицыно) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ხაროვსკის სასოფლო დასახლების შემადგენლობაში, მოსახლეობა 2002 წლის მონაცემებით 11 ადამიანს შეადგენდა. ხაროვსკის რაიონის დასახლებული პუნქტები http://vologda-oblast.ru/ru/government/municipalities/atu/index.php?okato_15=19+252+840+003[მკვდარი ბმული] — ვოლოგდის ოლქის დასახლებული პუნქტების რეესტრი ↑ 2002 წლის აღწერის შედეგები: ცხრილი 2С. М.: რუსეთის სახელმწიფო სტატისტიკის ფედერალური სამსახური, 2004.
ბილგაჩევო

ბილგაჩევო (რუს. Бильгачево) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ხაროვსკის სასოფლო დასახლების შემადგენლობაში, მოსახლეობა 2002 წლის მონაცემებით 48 ადამიანს შეადგენდა. ხაროვსკის რაიონის დასახლებული პუნქტები http://vologda-oblast.ru/ru/government/municipalities/atu/index.php?okato_15=19+252+840+004[მკვდარი ბმული] — ვოლოგდის ოლქის დასახლებული პუნქტების რეესტრი ↑ 2002 წლის აღწერის შედეგები: ცხრილი 2С. М.: რუსეთის სახელმწიფო სტატისტიკის ფედერალური სამსახური, 2004.
ბორი (ხაროვსკის რაიონი)

ბორი (რუს. Бор) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ხაროვსკის სასოფლო დასახლების შემადგენლობაში, მოსახლეობა 2002 წლის მონაცემებით 8 ადამიანს შეადგენდა. ხაროვსკის რაიონის დასახლებული პუნქტები ბორი[მკვდარი ბმული] — ვოლოგდის ოლქის დასახლებული პუნქტების რეესტრი ↑ 2002 წლის აღწერის შედეგები: ცხრილი 2С. М.: რუსეთის სახელმწიფო სტატისტიკის ფედერალური სამსახური, 2004.
ბოროვიკოვო (ვოლოგდის ოლქი)

ბოროვიკოვო (რუს. Боровиково) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ხაროვსკის სასოფლო დასახლების შემადგენლობაში, მოსახლეობა 2002 წლის მონაცემებით 8 ადამიანს შეადგენდა. ხაროვსკის რაიონის დასახლებული პუნქტები ბოროვიკოვო[მკვდარი ბმული] — ვოლოგდის ოლქის დასახლებული პუნქტების რეესტრი ↑ 2002 წლის აღწერის შედეგები: ცხრილი 2С. М.: რუსეთის სახელმწიფო სტატისტიკის ფედერალური სამსახური, 2004.
ბიკოვო (ხაროვსკის რაიონი)

ბიკოვო (რუს. Быково) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ხაროვსკის სასოფლო დასახლების შემადგენლობაში, მოსახლეობა 2002 წლის მონაცემებით 4 ადამიანს შეადგენდა. ხაროვსკის რაიონის დასახლებული პუნქტები ბიკოვო[მკვდარი ბმული] — ვოლოგდის ოლქის დასახლებული პუნქტების რეესტრი ↑ 2002 წლის აღწერის შედეგები: ცხრილი 2С. М.: რუსეთის სახელმწიფო სტატისტიკის ფედერალური სამსახური, 2004.
ბიჩიხა (ვოლოგდის ოლქი)

ბიჩიხა (რუს. Бычиха) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ხაროვსკის სასოფლო დასახლების შემადგენლობაში, მოსახლეობა 2002 წლის მონაცემებით 10 ადამიანს შეადგენდა. ხაროვსკის რაიონის დასახლებული პუნქტები ბიჩიხა[მკვდარი ბმული] — ვოლოგდის ოლქის დასახლებული პუნქტების რეესტრი ↑ 2002 წლის აღწერის შედეგები: ცხრილი 2С. М.: რუსეთის სახელმწიფო სტატისტიკის ფედერალური სამსახური, 2004.
ვარლამოვო (ხაროვსკის რაიონი)

ვარლამოვო (რუს. Варламово) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ხაროვსკის სასოფლო დასახლების შემადგენლობაში, მოსახლეობა 2002 წლის მონაცემებით 9 ადამიანს შეადგენდა. ხაროვსკის რაიონის დასახლებული პუნქტები ვარლამოვო[მკვდარი ბმული] — ვოლოგდის ოლქის დასახლებული პუნქტების რეესტრი ↑ 2002 წლის აღწერის შედეგები: ცხრილი 2С. М.: რუსეთის სახელმწიფო სტატისტიკის ფედერალური სამსახური, 2004.
დიდი დვორი (ხაროვსკის რაიონი)

დიდი დვორი (რუს. Великий Двор) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ხაროვსკის სასოფლო დასახლების შემადგენლობაში, მოსახლეობა 2002 წლის მონაცემებით 17 ადამიანს შეადგენდა. ხაროვსკის რაიონის დასახლებული პუნქტები დიდი დვორი[მკვდარი ბმული] — ვოლოგდის ოლქის დასახლებული პუნქტების რეესტრი ↑ 2002 წლის აღწერის შედეგები: ცხრილი 2С. М.: რუსეთის სახელმწიფო სტატისტიკის ფედერალური სამსახური, 2004.
ვოლჩიხა (ხაროვსკის რაიონი)

ვოლჩიხა (რუს. Волчиха) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ხაროვსკის სასოფლო დასახლების შემადგენლობაში, მოსახლეობა 2002 წლის მონაცემებით 8 ადამიანს შეადგენდა. ხაროვსკის რაიონის დასახლებული პუნქტები ვოლჩიხა[მკვდარი ბმული] — ვოლოგდის ოლქის დასახლებული პუნქტების რეესტრი ↑ 2002 წლის აღწერის შედეგები: ცხრილი 2С. М.: რუსეთის სახელმწიფო სტატისტიკის ფედერალური სამსახური, 2004.
გოლოვინსკაია (ხაროვსკის რაიონი)

გოლოვინსკაია (რუს. Головинская) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ხაროვსკის სასოფლო დასახლების შემადგენლობაში, 2002 წლის მონაცემებით სოფელში აღარავინ ცხოვრობდა. ხაროვსკის რაიონის დასახლებული პუნქტები გოლოვინსკაია[მკვდარი ბმული] — ვოლოგდის ოლქის დასახლებული პუნქტების რეესტრი ↑ 2002 წლის აღწერის შედეგები: ცხრილი 2С. М.: რუსეთის სახელმწიფო სტატისტიკის ფედერალური სამსახური, 2004.
გორკა (19 252 840 011)

გორკა (რუს. Горка) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ხაროვსკის სასოფლო დასახლების შემადგენლობაში. ხაროვსკის რაიონის დასახლებული პუნქტები გორკა[მკვდარი ბმული] — ვოლოგდის ოლქის დასახლებული პუნქტების რეესტრი ↑ Всероссийские переписи населения 2002 и 2010 годов ↑ 2002 წლის აღწერის შედეგები: ცხრილი 2С. М.: რუსეთის სახელმწიფო სტატისტიკის ფედერალური სამსახური, 2004.
გორკა (19 252 840 012)

გორკა (რუს. Горка) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ხაროვსკის სასოფლო დასახლების შემადგენლობაში. ხაროვსკის რაიონის დასახლებული პუნქტები გორკა[მკვდარი ბმული] — ვოლოგდის ოლქის დასახლებული პუნქტების რეესტრი ↑ Всероссийские переписи населения 2002 и 2010 годов ↑ 2002 წლის აღწერის შედეგები: ცხრილი 2С. М.: რუსეთის სახელმწიფო სტატისტიკის ფედერალური სამსახური, 2004.
გრიდკინო (ვოლოგდის ოლქი)

გრიდკინო (რუს. Гридкино) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ხაროვსკის სასოფლო დასახლების შემადგენლობაში, 2002 წლის მონაცემებით სოფელში აღარავინ ცხოვრობდა. ხაროვსკის რაიონის დასახლებული პუნქტები გრიდკინო[მკვდარი ბმული] — ვოლოგდის ოლქის დასახლებული პუნქტების რეესტრი ↑ 2002 წლის აღწერის შედეგები: ცხრილი 2С. М.: რუსეთის სახელმწიფო სტატისტიკის ფედერალური სამსახური, 2004.
იტაკარე

იტაკარე (პორტ. Itacaré) — მუნიციპალიტეტი ბრაზილიაში, ბაიას შტატში. მიეკუთვნება ბაიას შტატის სამხრეთ მეზორეგიონს. 2010 წლის მონაცემებით, მოსახლეობა 24 340 ადამიანს შეადგენდა. ფართობი 730.280 კმ²-ია. მოსახლეობის სიმჭიდროვე 33.33 კმ²-ზე. ბრაზილიის გეოგრაფიისა და სტატისტიკის ინსტიტუტი (პორტუგალიური), (ესპანური) მოსახლეობის აღწერის მონაცემები